CELEX: 22013D0449
Language: bg
Date: 2013-08-07 00:00:00
Title: 2013/449/ЕС: Решение № 1/2013 на Комитета за митническо сътрудничество между държавите от Източна и Южна Африка и Европейския съюз от 7 август 2013 година относно дерогация от правилата за произход, определени в протокол 1 към Временното споразумение, с което се установява рамка за споразумение за икономическо партньорство между държавите от Източна и Южна Африка (ИЮА), от една страна, и Европейската общност и нейните държави членки, от друга страна, за да се вземе предвид специалната ситуация в Мавриций по отношение на консервирания ивичест тон

7.9.2013   
            
            
               BG
            
            
               Официален вестник на Европейския съюз
            
            
               L 240/36
            
         РЕШЕНИЕ № 1/2013 НА КОМИТЕТА ЗА МИТНИЧЕСКО СЪТРУДНИЧЕСТВО МЕЖДУ ДЪРЖАВИТЕ ОТ ИЗТОЧНА И ЮЖНА АФРИКА И ЕВРОПЕЙСКИЯ СЪЮЗ
   от 7 август 2013 година
   относно дерогация от правилата за произход, определени в протокол 1 към Временното споразумение, с което се установява рамка за споразумение за икономическо партньорство между държавите от Източна и Южна Африка (ИЮА), от една страна, и Европейската общност и нейните държави членки, от друга страна, за да се вземе предвид специалната ситуация в Мавриций по отношение на консервирания ивичест тон
   (2013/449/ЕС)
   КОМИТЕТЪТ ЗА МИТНИЧЕСКО СЪТРУДНИЧЕСТВО,
   като взе предвид Временното споразумение, с което се установява рамка за споразумение за икономическо партньорство между държавите от Източна и Южна Африка (ИЮА), от една страна, и Европейската общност и нейните държави членки, от друга страна, и по-специално член 41, параграф 4 от протокол I към него,
   като има предвид, че:
   
               (1)
            
            
               Временното споразумение, с което се установява рамка за споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна (1) („временното СИП“) се прилага временно от 14 май 2012 г. между Съюза и Република Мадагаскар, Република Мавриций, Република Сейшели и Република Зимбабве.
            
         
               (2)
            
            
               Протокол 1 към временното СИП относно определението на понятието „продукти с произход“ и методите на административно сътрудничество определя правилата за произход при внасянето на продукти с произход от държавите от ИЮА в Съюза.
            
         
               (3)
            
            
               В съответствие с член 42, параграф 1 от протокол 1 към временното СИП, дерогации от тези правила за произход се предоставят когато развитието на съществуващите промишлени отрасли в държавите от ИЮА оправдава това.
            
         
               (4)
            
            
               В съответствие с член 42, параграф 5, когато искането за дерогация засяга островна държава, разглеждането ще се извършва в благоприятна светлина, като се обръща специално внимание на икономическото и социално въздействие на решението, което трябва да се вземе, по-специално по отношение на заетостта и необходимостта от прилагане на дерогацията за срок, отчитащ особеното положение на островната държава и нейните затруднения.
            
         
               (5)
            
            
               В съответствие с член 42, параграф 8 от протокол 1 към временното СИП, на 29 ноември Комитетът за митническо сътрудничество между държавите от Източна и Южна Африка и Европейския съюз предостави автоматична дерогация (2) на бенефициерите от ИЮА (Мавриций, Сейшелските острови и Мадагаскар) за 8 000 тона консервирана риба тон и 2 000 тона филе от риба тон.
            
         
               (6)
            
            
               В допълнение към горепосочената автоматична дерогация Мавриций поиска дерогация за количеството от 6 000 тона консервирана риба тон с кодове по КН 1604 14 11, 1604 14 18 и 1604 20 70, произведени от риба тон от вида Katsuwonus pelamis (ивичест тон), Thunnus alalunga (бял тон), Thunnus albacares (жълтопер тон) и Thunnus obesus (голямоок тон), внесени в Съюза от 1 април 2013 г. до 31 декември 2013 г. в съответствие с член 42, параграф 1 от протокол 1 към временното СИП.
            
         
               (7)
            
            
               Преработвателите на риба тон от Мавриций разчитат до голяма степен на доставката от кораби на ЕС с мрежи гъргър на риба тон с произход по силата на временното СИП. Напоследък уловът на ивичест тон (Katsuwonus pelamis) с произход в Индийския океан е намалял, което поставя нови предизвикателства пред преработвателите от Мавриций, изправени пред все по-голямо търсене на продукти от ивичест тон в Съюза. Предоставянето на дерогация във връзка с продукти от жълтопер тон (Thunus albacares) не е оправдано, тъй като уловът на жълтопер тон с произход в Индийския океан се е увеличил. Следователно трябва да се предостави дерогация само за ивичест тон.
            
         
               (8)
            
            
               Износът на консервирана риба тон от Мавриций към Съюза през последните пет години нараства непрекъснато.
            
         
               (9)
            
            
               Мавриций се възползва от глобалната квота, предвидена от автоматичната дерогация, предоставена на всички държави бенефициери от ИЮА (Мавриций, Сейшелските острови и Мадагаскар). В случаите на частично използване на квотата от страна на друга държава бенефициер от ИЮА, Мавриций може да се възползва и от евентуални ежегодни преразпределения на неизползвани количества от тези държави. Предвид факта, че временното СИП се прилага отскоро, все още няма подходящо наблюдение на степента на използване на автоматичната дерогация, с което да могат да се проверят моделите на преразпределение на неизползваните количества между държавите бенефициери от ИЮА.
            
         
               (10)
            
            
               Мавриций може да се снабдява със сурова риба тон с произход извън Индийския океан в съответствие с членове 4 и 5 от протокол 1 към временното СИП.
            
         
               (11)
            
            
               Понастоящем между Европейския съюз и други държави от АКТБ, от които Мавриций може да се снабдява със сурова риба тон с произход за своята преработвателна промишленост текат преговори за СИП, които могат да предложат алтернативни възможности за доставки на риба тон с произход в близко бъдеще.
            
         
               (12)
            
            
               Следователно е уместно на Мавриций да се предостави дерогация по отношение на 2 000 t консервиран ивичест тон, което съответства на възможността на съществуващите предприятия от сектора да продължат своя износ в Съюза.
            
         
               (13)
            
            
               Потенциалното преразпределение на неизползваните количества между държавите бенефициери от ИЮА и натрупването, предвидено във временното СИП са основание дерогацията да се предостави временно. С цел да се предложи правна сигурност на операторите, дерогацията следва да бъде предоставена за период от една година, считано от 1 април 2013 г.
            
         
               (14)
            
            
               За да може да се възползват от дерогацията, материалите без произход, които се използват за производството на консервиран ивичест тон от кодове по КН 1604 14 11, 1604 14 18 и 1604 20 70 следва да бъдат замразен ивичест тон (Katsuwonus pelamis) от позиция 0303 по ХС.
            
         
               (15)
            
            
               С Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (3), се определят правилата по отношение на управлението на тарифни квоти. С цел да се осигури ефикасно управление, осъществявано в тясно сътрудничество между органите на държавите от ИЮА, митническите органи на Съюза и Комисията, посочените правила следва да се прилагат mutatis mutandis спрямо количествата, внасяни съгласно дерогацията, предоставена с настоящото решение.
            
         
               (16)
            
            
               За да се даде възможност за по-ефикасно наблюдение на прилагането на дерогацията, органите на държавите от ИЮА следва редовно да съобщават на Комисията данни за издадените сертификати за движение EUR.1,
            
         РЕШИ:
   Член 1
   Чрез дерогация от протокол 1 към временното СИП и в съответствие с член 42, параграфи 1 и 5 от посочения протокол, консервираният ивичест тон от позиция по ХС 1604, произведен от ивичест тон (Katsuwonus pelamis) без произход от позиция по ХС 0303, се счита за произхождащ от Мавриций в съответствие с условията, определени в членове от 2 до 5 от настоящото решение.
   Член 2
   Дерогацията, предвидена в член 1, се прилага за период от една година за продукта и количеството, определени в приложението към настоящото решение, които са декларирани за пускане в свободно обращение в Съюза с произход от Мавриций за периода от 1 април 2013 г. до 31 март 2014 г.
   Член 3
   Количествата, определени в приложението, се управляват в съответствие с членове 308а, 308б и 308в от Регламент (ЕИО) № 2454/93.
   Член 4
   Митническите органи на Мавриций извършват количествени проверки при износ на продуктите, посочени в член 1.
   Всички сертификати за движение EUR.1, които те издават за посочените в член 1 продукти, съдържат препратка към настоящото решение.
   Преди края на месеца, следващ всяко тримесечие, митническите органи на Мавриций предават на Комисията чрез секретариата на Комитета за митническо сътрудничество справка за количествата, по отношение на които са издадени сертификати за движение EUR.1 в съответствие с настоящото решение, както и серийните номера на тези сертификати.
   Член 5
   Клетка 7 от сертификатите за движение EUR.1, издадени съгласно настоящото решение, съдържа едно от следните указания:
   
      „Derogation - Decision № 1/2013 of the ESA-EU Customs Cooperation Committee of 7 August 2013“;
   
   
      „Dérogation - Décision № 1/2013 du Comité de Coopération Douanière AfOA-UE du 7 août 2013“.
   
   Член 6
   1.   Мавриций и ЕС предприемат от своя страна необходимите мерки за прилагането на настоящото решение.
   2.   Когато Съюзът въз основа на обективна информация е установил нередности или измама или многократно неспазване на задълженията, определени в член 4, той може да поиска временно прекратяване на дерогацията, посочена в член 1, в съответствие с процедурата, предвидена в член 22, параграфи 5 и 6 от временното СИП.
   Член 7
   Настоящото решение влиза в сила в деня на приемането му.
   Настоящото решение се прилага от 1 април 2013 г.
   
      Съставено в Брюксел на 7 август 2013 година.
      
         
            За Комитета за митническо сътрудничество между държавите от Източна и Южна Африка и Европейския съюз
         
         
            Съпредседателите
         
         Vivianne FOCK TAVE
         Péter KOVÁCS
      
   
   
      (1)  ОВ L 111, 24.4.2012 г., стр. 2.
   
      (2)  ОВ L 347, 15.12.2012 г., стр. 38.
   
      (3)  ОВ L 253, 11.10.1993 г., стр. 1.
   
      ПРИЛОЖЕНИЕ
      
                  Пореден №.
               
               
                  Код по КН
               
               
                  Описание на стоките
               
               
                  Период
               
               
                  Количества
                  (в тонове)
               
            
                  09.1620
               
               
                  ex 1604 14 11, ex 1604 14 18, ex 1604 20 70,
               
               
                  Консервиран ивичест тон (Katsuwonus pelamis) (1)
                  
               
               
                  1.4.2013 г. – 31.3.2014 г.
               
               
                  2 000
               
            
         (1)  Независимо от вида на опаковката, при която продуктът се счита за консервиран по смисъла на позиция по ХС 1604.